CELEX: 62008CA0568
Language: fi
Date: 2010-12-09 00:00:00
Title: Asia C-568/08: Unionin tuomioistuimen tuomio (toinen jaosto) 9.12.2010 (Rechtbank Assenin (Alankomaat) esittämä ennakkoratkaisupyyntö) — Combinatie Spijker Infrabouw-De Jonge Konstruktie, van Spijker Infrabouw BVja de Jonge Konstruktie BV v. Provincie Drenthe (Julkiset hankinnat — Julkisia rakennusurakoita koskeviin sopimuksiin liittyvät muutoksenhakumenettelyt — Direktiivi 89/665/ETY — Jäsenvaltioiden velvollisuus säätää muutoksenhakumenettelystä — Kansallinen lainsäädäntö, jonka nojalla välitoimista päättävä tuomari voi hyväksyä julkista hankintaa koskevan sopimuksen tekemistä koskevan päätöksen, jonka pääasiaa käsittelevä tuomari voi myöhemmin katsoa olevan ristiriidassa unionin oikeuden kanssa — Yhteensoveltuvuus direktiivin kanssa — Vahingonkorvausten määrääminen tarjoajille, joiden etua on loukattu — Edellytykset)

19.2.2011   
            
            
               FI
            
            
               Euroopan unionin virallinen lehti
            
            
               C 55/3
            
         Unionin tuomioistuimen tuomio (toinen jaosto) 9.12.2010 (Rechtbank Assenin (Alankomaat) esittämä ennakkoratkaisupyyntö) — Combinatie Spijker Infrabouw-De Jonge Konstruktie, van Spijker Infrabouw BVja de Jonge Konstruktie BV v. Provincie Drenthe
   (Asia C-568/08) (1)
   
   (Julkiset hankinnat - Julkisia rakennusurakoita koskeviin sopimuksiin liittyvät muutoksenhakumenettelyt - Direktiivi 89/665/ETY - Jäsenvaltioiden velvollisuus säätää muutoksenhakumenettelystä - Kansallinen lainsäädäntö, jonka nojalla välitoimista päättävä tuomari voi hyväksyä julkista hankintaa koskevan sopimuksen tekemistä koskevan päätöksen, jonka pääasiaa käsittelevä tuomari voi myöhemmin katsoa olevan ristiriidassa unionin oikeuden kanssa - Yhteensoveltuvuus direktiivin kanssa - Vahingonkorvausten määrääminen tarjoajille, joiden etua on loukattu - Edellytykset)
   2011/C 55/05
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank Assen
   
      Pääasian asianosaiset
   
   
      Kantajat: Combinatie Spijker Infrabouw-De Jonge Konstruktie, van Spijker Infrabouw BV ja de Jonge Konstruktie BV
   
      Vastaaja: Provincie Drenthe
   
      Oikeudenkäynnin kohde
   
   Ennakkoratkaisupyyntö — Rechtbank Assen — Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY, sellaisena kuin se on muutettuna direktiivillä 2007/66/EY (EUVL L 395, s. 33), 1 artiklan 1 ja 3 kohdan ja 2 artiklan 1 ja 6 kohdan tulkinta — Kansallinen lainsäädäntö, jonka nojalla siviilituomioistuimilla ja hallintotuomioistuimilla on toimivalta samassa asiassa, minkä seurauksena ne voivat antaa keskenään ristiriitaisia ratkaisuja — Hallintotuomioistuimen toimivalta koskee ainoastaan hankintaa koskevan päätöksen arviointia — Hallintotuomioistuimen toimivallan poissulkeminen tapauksissa, joissa on kyse hankintaviranomaisen jonkin tarjoajan kanssa tekemästä hankintasopimuksesta — Vahingonkorvauksen myöntäminen.
   
      Tuomiolauselma
   
   
               1)
            
            
               Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY, sellaisena kuin se on muutettuna 18.6.1992 annetulla neuvoston direktiivillä 92/50/ETY, 1 artiklan 1 ja 3 kohdan ja 2 artiklan 1 ja 6 kohdan vastaista ei ole, että ratkaisun saamiseksi lyhyessä ajassa käytettävissä on vain sellainen menettely, jolle on tunnusomaista, että se on lähtökohtaisesti tarkoitettu järjestystoimenpiteiden kiireellistä toteuttamista varten, että asianajajilla ei ole oikeutta vaihtaa kirjelmiä, että siinä ei voida pääsääntöisesti esittää muuta kuin kirjallista näyttöä, että siinä ei sovelleta näyttöä koskevia oikeussääntöjä ja että asiassa annettavalla ratkaisulla ei vahvisteta lopullisesti oikeussuhteita eikä se ole osa päätöksentekoprosessia, joka johtaa tällaiseen lainvoimaiseen ratkaisuun.
            
         
               2)
            
            
               Direktiiviä 89/665, sellaisena kuin se on muutettuna direktiivillä 92/50, on tulkittava siten, ettei sen vastaista ole, että välitoimista päättävä tuomari, voidakseen määrätä välitoimesta, tulkitsee julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettua Euroopan parlamentin ja neuvoston direktiiviä 2004/18/EY tavalla, jonka pääasiaa käsittelevä tuomioistuin toteaa myöhemmin virheelliseksi.
            
         
               3)
            
            
               Siltä osin kuin kyse on siitä, että jäsenvaltio vastaa sen syyksi luettavasta unionin oikeuden rikkomisesta yksityisille aiheutuneesta vahingosta, vahinkoa kärsineillä yksityisillä on oikeus korvaukseen silloin, kun rikotun unionin oikeusnormin tarkoituksena on antaa oikeuksia yksityisille, kun rikkominen on riittävän ilmeinen ja kun yksityiselle aiheutunut vahinko on välittömässä syy-yhteydessä tähän rikkomiseen. Koska unioni ei ole antanut tätä asiaa koskevia säännöksiä, jokaisen jäsenvaltion sisäisessä oikeusjärjestyksessä on vahvistettava perusteet, joiden avulla julkisia hankintoja koskevan unionin oikeuden rikkomisesta aiheutuva vahinko on todettava ja sen suuruus on määritettävä näiden edellytysten täyttyessä, edellyttäen kuitenkin, että vastaavuus- ja tehokkuusperiaatteita noudatetaan.
            
         
      (1)  EUVL C 69, 21.3.2009.